Държавен вестник, бр. 104, 2004 г., стр. 15

Б Р О Й  104
Д Ъ Р Ж А В Е Н   В Е С Т Н И К
С Т Р .  15
§ 3. Отменя се чл. 31 от Наредбата за опаков-
ките и отпадъците от опаковки, приета с Поста-
новление № 41 на Министерския съвет от 2004 г.
(обн., ДВ, бр. 19 от 2004 г.; попр., бр. 56 от 2004 г.).
§ 4. Постановлението влиза в сила от 1 яну-
ари 2005 г.
За министър-председател:
Николай Василев
Главен секретар на Министерския съвет:
Севдалин Мавров
НАРЕДБА
за изискванията за третиране на отпадъците
от моторни превозни средства
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят редът и на-
чините за събирането, временното съхранява-
не и разкомплектуването на излезли от употре-
ба моторни превозни средства (ИУМПС) и за
оползотворяването и/или обезвреждането и из-
пълнението на целите за повторната употреба,
рециклиране и/или оползотворяване на отпа-
дъците от моторни превозни средства (МПС),
посочени в чл. 21, и изискванията към пускани-
те на пазара материали и компоненти за тях.
Чл. 2. (1) Наредбата се прилага за:
1. моторните превозни средства от катего-
риите L2, L4, М1 и N1 по смисъла на чл. 149,
т. 1б, 1г, 1д, 2а и 3а от Закона за движението по
пътищата;
2. излезлите от употреба моторни превозни
средства от категориите МПС по т. 1;
3. компоненти и материали от МПС и
ИУМПС по т. 1 и 2.
(2) Наредбата се прилага за ИУМПС неза-
висимо от начина, по който МПС са били об-
служвани (поддържани) или ремонтирани по
време на експлоатацията им и независимо от
това, дали са били оборудвани с компоненти,
доставени от производителя, или с други ком-
поненти, които се монтират като резервни час-
ти или части за подмяна, съгласно норматив-
ните изисквания.
Чл. 3. (1) За триколесните МПС от катего-
риите L2 и L4 се прилагат само изискванията на
чл. 9, 11, 13, 14 и 16—19.
(2) За МПС със специално предназначение
не се прилагат изискванията на чл. 21.
Г л а в а  в т о р а
ПРЕДОТВРАТЯВАНЕ ОБРАЗУВАНЕТО НА
ОТПАДЪЦИ ОТ МПС, ОБОЗНАЧАВАНЕ НА
МАТЕРИАЛИТЕ И КОМПОНЕНТИТЕ НА
МПС И ПРЕДОСТАВЯНЕ НА ИНФОРМА-
ЦИЯ ОТНОСНО ИУМПС
Чл. 4. (1) Производителите на МПС съгласу-
вано с производителите на материали и компо-
ненти за тях при проектирането и производство-
то им предприемат следните мерки, които водят
до намаляване на образуваните отпадъци от МПС:
1. улесняване разкомплектуването на
ИУМПС и повторното използване и оползот-
воряването и по-специално рециклирането на
отпадъците от МПС;
2. влагане на по-голямо количество рецик-
лирани материали в МПС.
(2) Производителите на МПС съгласувано с
производителите на материали и компоненти
за тях при проектирането и производството им
ограничават използването на опасни вещества,
доколкото е технически възможно, с цел пре-
дотвратяване на неблагоприятното им въздейст-
вие върху околната среда и улесняване на ре-
циклирането им.
Чл. 5. Икономическите оператори съобраз-
но предмета си на дейност осигуряват на всич-
ки купувачи достъпна информация относно:
1. моторните превозни средства и техните
компоненти и материали, касаеща пригодност-
та за оползотворяване и рециклиране на отпа-
дъците от тях;
2. екологосъобразното събиране, временно-
то съхраняване и третиране на ИУМПС особе-
но при отделянето на всички флуиди и разком-
плектуването;
3. разработването на нови и оптимизиране-
то на съществуващите методи за повторна упот-
реба, рециклиране и/или оползотворяване на
отпадъци от МПС;
4. постигнатия прогрес във връзка с опол-
зотворяването и рециклирането на отпадъци от
МПС с цел намаляване количеството на отпа-
дъците от тях, предназначени за обезвреждане,
и увеличаване дела на отпадъците от МПС,
предназначени за оползотворяване.
Чл. 6. (1) Забранява се пускането на пазара
на материали и компоненти за МПС, съдържа-
щи олово, живак, кадмий и шествалентен хром,
с изключение на тези по приложение № 1.
(2) Производителите и вносителите на ма-
териали и компоненти за МПС обозначават
компонентите и материалите по приложение
№ 1 по начин, определен със заповед на минис-
търа на околната среда и водите, която се обна-
родва в “Държавен вестник”.
Чл. 7. (1) Производителите на МПС съгла-
сувано с производителите на материали и ком-
поненти за тях обозначават компонентите и
материалите за производство на МПС по от-
ношение на повторното им използване и/или
рециклиране.
(2) Обозначаването по ал. 1 се поставя види-
мо, четливо и незаличимо.
(3) Пластмасовите компоненти и материа-
ли за МПС с тегло, по-голямо от 100 грама, се
обозначават, като се прилагат изискванията на
следните стандарти:
1. БДС EN ISO 1043-1:2002 Пластмаси—оз-
начения и съкратени термини. Част 1: Основни
полимери и техните специални характеристи-
ки (ISO 1043-1:2001);
2. БДС EN ISO 1043-2:2003 Пластмаси—оз-
начения и съкратени термини. Част 2: Пълни-
тели и усилващи материали (ISO 1043-2:2000);